b'\n_START_ARTICLE_\nThe Keeper: The Legend of Omar Khayyam\n_START_SECTION_\nJuoni\n_START_PARAGRAPH_\nThe Keeper: The Legend of Omar Khayyam kertoo 12-vuotiaasta Kamran-nimisest\xc3\xa4 pojasta, joka saa tiet\xc3\xa4\xc3\xa4 polveutuvansa 1000-luvun alussa el\xc3\xa4neest\xc3\xa4 persialaisrunoilija, -matemaatikko ja -t\xc3\xa4htitieteilij\xc3\xa4 Omar Khaijamista. Tarina t\xc3\xa4st\xc3\xa4 Khaijamin el\xc3\xa4m\xc3\xa4st\xc3\xa4 on kulkeutunut Kamranin suvussa sukupolvelta toiselle, ja nyt on h\xc3\xa4nen vuoronsa pit\xc3\xa4\xc3\xa4 huolta tarinan kulkeutumisesta tuleville sukupolville. Elokuvan juoni menneess\xc3\xa4, 1000-luvun alussa, kertoo kuinka Omar Khaijamin, Hassan-i Sabbahin ja heid\xc3\xa4n yhteinen rakkautensa kauniiseen naiseen erottavat heid\xc3\xa4t ikuisesta yst\xc3\xa4vyydest\xc3\xa4\xc3\xa4n.\n_START_SECTION_\nTuotanto\n_START_PARAGRAPH_\nAlun alkaen The Keeper: The Legend of Omar Khayyam -elokuvan hanke aloitettiin ja lopetettiin kahteen kertaan rahoituksen puutteen takia. Syksyll\xc3\xa4 2001 elokuvan hanke keskeytettiin syyskuun 11. p\xc3\xa4iv\xc3\xa4n terroritekojen takia, koska kaikki rahoittajat vet\xc3\xa4ytyiv\xc3\xa4t projektista. T\xc3\xa4m\xc3\xa4n j\xc3\xa4lkeen kukaan ei halunnut puhua Mashayekhin kanssa elokuvaprojektista vuoteen._NEWLINE_The Keeper: The Legend of Omar Khayyam kuvattiin ty\xc3\xb6nimill\xc3\xa4 Omar ja The Keeper l\xc3\xa4hes kokonaan Uzbekistanin Bukharan ja Samarkandin kaupungeissa. Elokuvan muita kuvauspaikkoja olivat Santa Clarita Kaliforniassa, Houston Texasissa ja Lontoo Englannissa. Guide Company Films Inc. oli elokuvan tuotantoyhti\xc3\xb6n\xc3\xa4.\n_START_SECTION_\nJulkaisu ja vastaanotto\n_START_PARAGRAPH_\nThe Keeper: The Legend of Omar Khayyam sai ensi-iltansa Yhdysvalloissa 10. kes\xc3\xa4kuuta 2005, jolloin se p\xc3\xa4\xc3\xa4si rajoitettuun teatterilevitykseen. Elokuvaa esitettiin 14:ss\xc3\xa4 Yhdysvaltain kaupungissa yli vuoden ajan. Arrival Pictures vastasi elokuvan teatterilevityksest\xc3\xa4 Yhdysvalloissa. Houstonin,  New Yorkin ja Lontoon elokuvan voittoa tavoittelemattomissa esityksiss\xc3\xa4 elokuva ker\xc3\xa4si melkein 200 000 dollaria lasten sy\xc3\xb6p\xc3\xa4s\xc3\xa4\xc3\xa4ti\xc3\xb6iden hyv\xc3\xa4ksi. The Keeper: The Legend of Omar Khayyam esitettiin my\xc3\xb6s Moskovan elokuvajuhlilla 17. kes\xc3\xa4kuuta 2005._NEWLINE_Rotten Tomatoes -sivuston mukaan 41% kriitikoista on antanut The Keeper: The Legend of Omar Khayyam -elokuvalle positiivisen arvosanan 5,3/10 keskiarvolla. Ker\xc3\xa4ys perustuu 22 arviointiin. 153 k\xc3\xa4ytt\xc3\xa4j\xc3\xa4st\xc3\xa4 43% on antanut elokuvalle positiivisen arvosanan 3,3/5 keskiarvolla. Metacritic-sivuston mukaan 12 arvostelun perusteella elokuva on saanut 43 pistett\xc3\xa4 sadasta mahdollisesta. Metacriticin 15 k\xc3\xa4ytt\xc3\xa4j\xc3\xa4\xc3\xa4 on antanut elokuvalle keskiarvon 7,9/10. Internet Movie Databasen 532 k\xc3\xa4ytt\xc3\xa4j\xc3\xa4\xc3\xa4 on antanut elokuvalle keskiarvon 6,9/10. Arrival Pictures julkaisi elokuvan DVD:n\xc3\xa4 5. syyskuuta 2006.'